CELEX: C2007/199/07
Language: et
Date: 2007-08-25 00:00:00
Title: Kohtuasi C-255/05: Euroopa Kohtu (teine koda) 5. juuli 2007 . aasta otsus — Euroopa Ühenduste Komisjon versus Itaalia Vabariik (Liikmesriigi kohustuste rikkumine — Teatavate projektide keskkonnamõju hindamine — Jäätmete taaskasutamine — Brescia jäätmete kolmanda põletusliini ehitamine — Loataotluse avalikkus — Direktiivid 75/442/EMÜ, 85/337/EMÜ ja 2000/76/EÜ)

25.8.2007   
            
            
               ET
            
            
               Euroopa Liidu Teataja
            
            
               C 199/5
            
         Euroopa Kohtu (teine koda) 5. juuli 2007. aasta otsus — Euroopa Ühenduste Komisjon versus Itaalia Vabariik
   (Kohtuasi C-255/05) (1)
   
   (Liikmesriigi kohustuste rikkumine - Teatavate projektide keskkonnamõju hindamine - Jäätmete taaskasutamine - Brescia jäätmete „kolmanda põletusliini’ ehitamine - Loataotluse avalikkus - Direktiivid 75/442/EMÜ, 85/337/EMÜ ja 2000/76/EÜ)
   (2007/C 199/07)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: M. Konstantinidis, advokaadid F. Louis ja A. Capobianco)
   
      Kostja: Itaalia Vabariik (esindajad: I. M. Braguglia, advokaat M. Fiorilli)
   Kohtuasja ese
   Liikmesriigi kohustuste rikkumine — Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248), muudetud nõukogu 3. märtsi 1997. aasta direktiiviga 97/11/EÜ (EÜT L 73, lk 5; ELT eriväljaanne 15/03, lk 151), artikli 2 lõike 1 ja artikli 4 lõike 1 rikkumine — Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta (EÜT L 332, lk 91; ELT eriväljaanne 15/05, lk 353) artikli 12 lõike 1 rikkumine — Hindamise läbiviimiseta antud luba ning eelneva käitamise loa taotluse avaldamata jätmine — Jäätmete põletamise rajatiste „kolmanda liini” ehitamine ASM di Brescia SpA poolt
   Resolutiivosa
   
               1.
            
            
               Kuna Itaalia Vabariik ei viinud enne ehitusloa andmist ASM Brescia'le kuuluva „kolmanda põletusliini” ehitamise projekti suhtes läbi nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta, muudetud nõukogu 3. märtsi 1997. aasta direktiiviga 97/11/EÜ, artiklites 5-10 ette nähtud keskkonnamõju hindamist, siis on Itaalia Vabariik rikkunud nimetatud direktiivi artikli 2 lõikest 1 ja artikli 4 lõikest 1 tulenevaid kohustusi.
            
         
               2.
            
            
               Kuna Itaalia Vabariik ei teinud nimetatud rajatise „kolmanda põletusliini” tegevuse alustamise teatist üldsusele eelnevalt piisavaks ajaks kättesaadavaks ühes või mitmes avalikus kohas, et üldsus oleks saanud selle kohta enne pädeva asutuse otsuse tegemist märkusi teha ega teinud selle teatisega seotud otsuseid, millele oli lisatud loa ärakiri, üldsusele kättesaadavaks, siis on Itaalia Vabariik rikkunud Euroopa Parlamendi ja nõukogu 4. detsembri 2000. aasta direktiivi 2000/76/EÜ jäätmete põletamise kohta artikli 12 lõikest 1 tulenevaid kohustusi.
            
         
               3.
            
            
               Mõista kohtukulud välja Itaalia Vabariigilt.
            
         
               4.
            
            
               Suurbritannia ja Põhja-Iiri Ühendkuningriik kannab oma kohtukulud ise.
            
         
      (1)  ELT C 205, 20.8.2005.